กระเบื้องกระดาษไทยรุกผลิต Fibre-Cement
กระเบื้องกระดาษไทย ทุ่ม 2.87 พันล้าน ขยายกำลังการผลิต Fibre-Cement&nbsp;
22 ธ.ค. 2553

กระเบื้องกระดาษไทย ทุ่ม 2.87 พันล้าน ขยายกำลังการผลิต Fibre-Cement 
นายกานต์ ฮุนตระกูล   บริษัท ปูนซิเมนต์ไทย  (SCC) แจ้งว่าคณะกรรมการบริษัท เมื่อวันที่ 22 ธันวาคม 2553 ได้มีมติอนุมัติให้บริษัท กระเบื้องกระดาษไทย (กระเบื้องกระดาษไทย) ซึ่งเป็นบริษัทย่อยของเอสซีจี ผลิตภัณฑ์ก่อสร้างที่ SCC ถือหุ้นอยู่ 100  % ลงทุนขยายกำลังการผลิตผลิตภัณฑ็ Fibre-Cement โดยมีมูลค่าเงินลงทุน 2,870 ล้านบาท
การลงทุนดังกล่าวจะตั้งโรงงานแห่งใหม่ที่จังหวัดสระบุรี โดยมีกำลังการผลิตเพิ่มอีก 22 ล้านตารางเมตรต่อปี ทำให้มีกำลังการผลิตผลิตภัณฑ็ Fibre-Cement  รวมทั้งสิ้น 135 ล้านตารางเมตรต่อปี ภายในไตรมาสที่ 1 ของปี 2556 การเพิ่มกำลังการผลิตดังกล่าว เพื่อตอบสนองความต้องการใช้ผลิตภัณฑ์ Fibre - Cement ตราช้างซึ่งรวมถึงผลิตภัณฑ์สมาร์ทบอร์ด และผลิตภัณฑ์สมาร์ทวูด ที่มีการเติบโตอย่างต่อเนื่องจากคุณสมบัติที่สามารถทดแทนไม้ธรรมชาติ นอกจากนั้นยังมีความทนทานต่อสภาพแวดล้อมและมีการใช้งานได้หลากหลายทั้งภายในและภายนอกอาคารอีกด้วย
ทั้งนี้การทำรายการดังกล่าวไม่มีผลให้ SCC ต้องปฎิบัติตามประกาศตลาดหลักทรัพย์ ฯ เรื่องการได้มาและจำหน่ายไปซึ่งสินทรัพย์ และประกาศตลาดหลักทรัพย์ฯ เรื่องการทำรายการที่เกี่ยวโยงกันแต่อย่างใด